[{"text_idx": "#000001", "text": "Mul on sageli raske o\u0308elda ha\u0308id so\u0303nu, ma ei tee va\u0308ga sageli komplimente. Su\u0308dames tahaks palju rohkem ha\u0308sti o\u0308elda, oma armastust ja poolehoidu na\u0308idata. Samal ajal on mul endal kohati ebamugav komplimente kuulda - tunnen mingit piinlikkus ja mo\u0303tlen, et \u00abja-jah, liigume nu\u0308u\u0308d edasi\u00bb. Kuulen komplimente, aga justkui ei kuula neid. Ei vo\u0303ta neid omaks ega lase endast la\u0308bi."}, {"text_idx": "#000002", "text": "Kunagi kuulasin u\u0308he teadlase TED-talkist, et selline piinlikkuse tunne pole midagi erilist, u\u0308sna tavapa\u0308rane. Paljud tunnevad nii, seda u\u0308tleb ka kehakeel - nad justkui tahaks komplimendi endalt maha pu\u0308hkida. Nagu kompliment oleks mustus pluusil."}, {"text_idx": "#000003", "text": "See on ilmselt seotud enesekindlusega - ehk ei pea ko\u0303ik end komplimendi va\u0308a\u0308riliseks? Vo\u0303i siis enesekriitilisusega - omadused, teod vo\u0303i va\u0308limus, mille eest kiita saadakse, on elementaarsed no\u0303udmised iseendale. Iseenda vastu ollakse lihtsalt nii karm ja no\u0303udlik, et kaob oskus hinnata komplimente. Neid pole siis isegi vo\u0303imalik teha."}, {"text_idx": "#000004", "text": "Igau\u0308ks peaks ise va\u0308lja mo\u0303tlema, kummal juhul ta komplimente endalt maha pu\u0308hib, sest reaalsuses me januneme ko\u0303ik va\u0308hemal-rohkemal ma\u0308a\u0308ral teiste heakskiidu ja\u0308rele. Oma kogukonna heakskiidu ja\u0308rele. Me ei julge va\u0308ga palju erineda, lihtsam on massi sulanduda. Meil on u\u0308ks mood, sarnased maitsed ning me isegi veidi pelgame seda, mis on erinev. Me tahame pigem kuuluda, mitte erineda. Isegi erineda julgetakse siis, kui mingigi kuuluvustunne on saavutatud.Sellepa\u0308rast moodustatakse ka erinedes omasuguste kampasid - veganid, geid, pensiona\u0308rid, budistid, punkarid, hipid... Inimene on karjaloom, ta vajab oma karja tunnustust. Ta vajab teiste komplimente."}, {"text_idx": "#000005", "text": "Proovin neid komplimente tunnetada, hinnata, oma kehast la\u0308bi lasta. Isegi, kui see algul on vo\u0303o\u0303ras. Pean end u\u0308leu\u0308ldse kiitma o\u0303ppima, mo\u0303nikord on lihtsalt vaja vo\u0303tta hetk ja o\u0308elda - kurat, kuhu ma jo\u0303udnud olen, va\u0308gev! Ma olen ikka tegija! Ja see tunne on siis vaja kogu kehast la\u0308bi lasta. Kes see teine ikka paremini teab, kui palju sa pingutama oled pidanud, kui mitte sina ise?"}, {"text_idx": "#000006", "text": "Sellest, mis mind ro\u0303o\u0303msaks teeb..."}]